Minu õnneks oli juba midagi ees olemas. Eeltöö, millega ma ise ei tegelenud, seisnes selles, et blanketil oleks väljade paigutus enam-vähem paigas ja väljad oleksid siis tavaliste Wordi vormide textboxidena juba olemas. Textboxid oli ainus mõeldav lahendus, sest blanketile trükkimisel ei tohi välja trükkida mitte midagi peale vormi väljade sisu. Selline võimalus on Wordil olemas ja mingit suuremat peavalu sellega ei kaasne. Et vormi oleks mugavam täita, siis  tuleb valmis dokument ära kaitsta layouti muudatuste eest. Ja trükkimisel tuleb määrangutest valida, et välja trükitakse ainult vormi väljad.